Reflexvirksomhed og sympathisk Nervevirksomhed. 343 



I sjældnere Tilfælde har man set at en syg Tand har foraar- 

 saget hæftige Smerter i en Arm hvilke vedvarede saa længe til 

 Tanden blev trukket ud. Man har set Tilfælde af Lamhed i begge 

 Underextremiteterne i hvilke en Pirring af Huden paa den ene 

 Side af Legemet fremkaldte to Sanseindtryk, der af den Syge hen- 

 førtes dels til det Sted hvor Pirringen havde fundet Sted, dels til 

 det tilsvarende Punkt paa det andet Ben. 



Brown-Séquard omtaler en Dame som havde faaet en Naal 

 dybt ind i en Finger, nogle Uger senere fik hun meget hæftige 

 Smerter i Maveegnen og blev særdeles alvorlig syg. Man ampu- 

 terede den saarede Finger, hvorpaa Smerterne strax holdt op og 

 ikke mere kom tilbage. 



Ogsaa de specielle Sanser og da især Synet og Hørelsen kunne 

 bringe os Sanseindtryk der helt skyldes sympathiske Paavirkninger 

 eller ere blevne væsentlig ændrede ved dem. I lægevidenskabelige 

 Skrifter vrimler det af Meddelelser om denne Art fejlagtige Sanse- 

 indtryk. 



Om en Patient berettes det saaledes, at han i fastende Til- 

 stand saa Alt gulfarvet og at han helbrededes ved Uddrivelsen af 

 Indvoldsorme ; en anden, der ligeledes led af Orm, troede bestandig 

 at mærke en uudholdelig Lugt. Disse Sanseindtryk have en særlig 

 Betydning derved at de kunne optræde med en saadan Styrke at 

 den Syge antager dem for overensstemmende med Virkeligheden. 

 Han kan da faa de mest fejlagtige Forestillinger om Omverdenen, 

 og disse Sanseillusioner eller Hallucinationer kunne til- 

 sidst føre til virkelige Sindssygdomme. I nogle Tilfælde kunne 

 de Personer, der ved sympathiske Sanseindtryk faa saadanne falske 

 Forestillinger, holde disse i Tømme ved Hjælp af de andre Sanser 

 og saaledes tænke og handle fuldstændig rigtigt trods deres Hallu- 

 cinationer. Men som oftest gaar det ikke saaledes; naar Bevidst- 

 heden stadig modtager falske Indtryk bliver den tilsidst overmandet 

 af dem, eller rettere Ræsonnementet kan være rigtigt nok, men da 

 det stadig hviler paa falske Sanseindtryk kommer det til falske 

 Slutninger og bringer Individet til at begaa Handlinger, som man 

 maa kalde afsindige. 



